open-index/open-wikipedia-markdown huggingface dataset:
שדה אברהם

**שדה אברהם** היה מנחת צבאי זמני שהוקם במהלך מבצע עובדה במלחמת העצמאות, ושימש את כוחות צה"ל בדרך לכיבוש אילת במרץ 1949. המנחת שכן באזור הערבה הדרומית, כ־40 קילומטרים מצפון לאום רשרש, בסמוך למיקומו של נמל התעופה עובדה.

## היסטוריה
מבצע עובדה, שנערך בתחילת מרץ 1949, נועד לקבוע את שליטת מדינת ישראל בדרום הנגב ובמפרץ אילת, לקראת סיום הלחימה. כדי לייעל את הלוגיסטיקה ולאפשר אספקה מהירה לכוחות, הוחלט להקים מנחת חירום עבור מטוסי תובלה של חיל האוויר.

בין 5 ל־7 במרץ 1949, הוקם המנחת בשטח מישורי של אדמת מלחה טבעית. המנחת כונה **שדה אברהם** על שמו של אברהם אדן ("ברן"), קצין צעיר מחטיבת הנגב שלימים היה מהראשונים שהניפו את דגל הדיו באום רשרש.

בליל ה־7 במרץ נחתו במקום מטוסי דקוטה ראשונים כשהם מובילים לוחמים ואספקה לכוחות בדרום. ההצלחה בהקמת השדה ונחיתת המטוסים סייעה בהשלמת כיבוש אילת ללא קרב.

## חשיבות מבצעית
* שדה אברהם היה נקודת ציון לוגיסטית חשובה שאפשרה תגבורת מהירה לכוחות חטיבת הנגב.
* נחשב לאחת הפעולות המבצעיות ההנדסיות החדשניות של התקופה.
* הפעלת המנחת בוצעה תוך זמן קצר ובתנאים מדבריים קשים.

## לאחר המבצע
לאחר סיום מבצע עובדה וכיבוש אילת ב־10 במרץ 1949, פסקה פעילותו של שדה אברהם. המנחת לא שימש עוד בתור שדה תעופה מבצעי, אך זכרו נשמר כחלק ממורשת מלחמת העצמאות.

כיום, המיקום שבו שכן שדה אברהם נמצא בקרבת בסיס עובדה של חיל האוויר הישראלי, אך אין בו פעילות תעופתית, ואין בו שרידים גלויים.

## ראו גם
* מבצע עובדה
* חטיבת הנגב
* דגל הדיו
* נמל התעופה עובדה

## קישורים חיצוניים
* שדה אברהם, באתר מורשת מבצע עובדה
* סרטון – סיפור דגל הדיו, בערוץ היוטיוב של ארכיון צה"ל

קטגוריה:הערבה
קטגוריה:חיל האוויר הישראלי במלחמת העצמאות
קטגוריה:בסיסי חיל האוויר הישראלי שנסגרו
אדריאן אוגריסה

**אדריאן מרטין אוגריסה טייו** (בספרדית: **Adrián Martín Ugarriza Tello**; נולד ב-1 בינואר 1997 בלימה שבפרו) הוא כדורגלן פרואני המשחק בעמדת החלוץ בקבוצת עירוני קריית שמונה מליגת העל הישראלית.

## קריירת מועדונים
אוגריסה שיחק בקבוצות אוניברסידד דה סן מרטין דה פורס, אוניברסיטריו דה דפורטס, ריאל גרסילאסו, אוניברסידד קחאמרקה ואליאנסה לימה במסגרת ליגת העל הפרואנית.

ב-24 בפברואר 2020 חתם בקבוצת יורק9 מליגת העל הקנדית. בחודש יולי עזב את הקבוצה בשל מגפת הקורונה שמנעה ממנו להגיע לקנדה. הוא חזר לפרו ושיחק בקבוצות סיאנסיאנו וספורטינג קריסטל. הוא הושאל מספורטינג קריסטל לדפורטיבו גרסילאסו, ולקראת עונת  חתם באופן קבוע במועדון.

ב-8 ביולי 2025 חתם בעירוני קריית שמונה מליגת העל הישראלית.

## קריירה בין-לאומית
אוגריסה שיחק בנבחרות של פרו עד גיל 17 ועד גיל 20.

## קישורים חיצוניים

## הערות שוליים

קטגוריה:כדורגלנים פרואנים
קטגוריה:חלוצי כדורגל פרואנים
קטגוריה:כדורגלני אוניברסיטריו דה דפורטס
קטגוריה:כדורגלני אליאנסה לימה
קטגוריה:כדורגלני ספורטינג קריסטל
קטגוריה:כדורגלני עירוני קריית שמונה
קטגוריה:ספורטאים זרים בקנדה
קטגוריה:כדורגלנים זרים בישראל
קטגוריה:כדורגלני נבחרת פרו
קטגוריה:פרואנים שנולדו ב-1997
פרס מרטין אנלס למגיני זכויות אדם

**פרס מרטין אֵנָאלְס למגיני זכויות אדם** (באנגלית: **Martin Ennals Award for Human Rights Defenders**) הוא פרס הוקרה על שם פעיל זכויות האדם, הבריטי  שהיה המזכיר הכללי של אמנסטי אינטרנשיונל וחתן פרס נובל לשלום. הפרס ניתן מדי שנה למגיני זכויות אדם, ברחבי העולם, המפגינים אומץ יוצא דופן בהגנה על זכויות אדם ובקידומן. הפרס מחולק מאז שנת 1993 ואחת ממטרותיו היא לספק הגנה ("פרסום מגן") למגיני זכויות אדם הנמצאים בסיכון, על ידי מיקוד תשומת הלב של התקשורת הבין-לאומית למצוקתם.

הפרס נחשב ליוקרתי והוא מכונה "פרס נובל לזכויות אדם".

הפרס המרכזי הוא בסך של 20,000 פרנק שווייצרי (CHF), אותו מקבל הזוכה לשימוש במיזמים שהוא מוביל בתחום זכויות האדם. בנוסף, לכל אחד משני המועמדים האחרים ("פיינליסטים") מוענק מענק של 11,650 CHF, וכן החזר הוצאות נסיעות בסך 5,000 CHF, כדי לאפשר להם להשתתף בטקס ולהמשיך את פעילותם.

טקס הענקת הפרסים נערך בשיתוף פעולה עם עיריית ז'נבה, בסמסטר הראשון של כל שנה.

חבר השופטים, המורכב מנציגים של עשרה מארגוני זכויות האדם המובילים בעולם: אמנסטי אינטרנשיונל, Human Rights Watch, , , , , , ,  ו־Huridocs.

## מקבלי הפרס

## הערות שוליים

מרטין אנלס למגיני זכויות אדם
מרטין אנלס למגיני זכויות אדם
אלין הילדרברנד

ממוזער|רחוב ראשי, ננטקט. מופיע ברבים מספריה של הילדרברנד
**אלין הילדרברנד** (באנגלית: **Elin Hilderbrand**; נולדה ב-17 ביולי 1969) היא סופרת אמריקאית.

ספריה נחשבים "ספרים לקחת לחופשה" ועוסקים לרוב במסתורין ורומנטיקה.

הרומנים שלה מתרחשים בדרך כלל בננטקט וסביבתה, שם היא מתגוררת.

ספרה "הזוג המושלם" עובד לסדרה בנטפליקס שיצאה בשנת 2024, בכיכובם של ניקול קידמן, ליב שרייבר, דקוטה פאנינג ואיב יוסון.

## ביוגרפיה
הילדרברנד נולדה וגדלה בקולג'וויל, פנסילבניה. היא עברה להתגורר בננטקט בשנת 1993, והאי משמש תפאורה לרוב ספריה.

הילדרברנד בילתה את הקיצים בילדותה בקייפ קוד. אהבתה וההגעה הקבועה בקיץ לחופשה על הים לים נקטעה כשאביה נהרג בהתרסקות מטוס כשהייתה בת 16. את הקיץ שלאחר מכן בילתה בעבודה במפעל לייצור תלבושות לליל כל הקדושים. בזמן שעבדה במפעל, הבטיחה לעצמה שתמצא דרך לבלות כל קיץ בים.

למדה באוניברסיטת ג'ונס הופקינס וסיימה תואר בכתיבה יוצרת. לאחר סיום לימודיה, שימשה כעמיתת הוראה וכתיבה בסדנת הסופרים באיווה.

בשנת 2014, אובחנה הילדרברנד עם סרטן השד ועברה כריתת שד כפולה. היא שיתפה את חוויותיה מההתמודדות עם המחלה באופן פומבי, מה שהשפיע גם על כתיבתה.

### קריירה ספרותית
הילדרברנד פרסמה את רומן הביכורים שלה, "The Beach Club", בשנת 2000. מאז היא פרסמה למעלה מ-20 רומנים, כולם מתרחשים באי ננטקט. ספריה מתאפיינים בעלילות המתמקדות במערכות יחסים, סודות משפחתיים, בחירות בחיים, ומשלבים אווירה קיצית של חופים, שמש ונוף אידילי. למרות שהם נחשבים ל"ספרות חוף" קלילה, רבים מספריה עוסקים גם בנושאים כבדים יותר כמו אובדן, בגידה והתמודדות עם קשיים.

ספריה של הילדרברנד הופיעו בקביעות ברשימת רבי המכר של הניו יורק טיימס. היא ידועה בקצב כתיבה עקבי של ספר חדש בכל קיץ.

**יצירותיה**:

כל ספריה בעברית יצאו בהוצאת כנרת זמורה ביתן.

## קישורים חיצוניים
* 

* 
* 

## הערות שוליים

קטגוריה:סופרות אמריקאיות
קטגוריה:בוגרות אוניברסיטת ג'ונס הופקינס
קטגוריה:אמריקאיות שנולדו ב-1969
רוני ששון

**רוני ששון** (נולד ב-11 בספטמבר 1975) הוא שחקן, סטנדאפיסט ויוצר ישראלי.

## ביוגרפיה
ששון נולד בבאר שבע. לאחר שירותו הצבאי, השתלב ששון בצוות הבידור של אחד מבתי המלון. בטרם פנה לקריירה כסטנדאפיסט, בחן את יכולותיו המשחקיות על בימת התיאטרון, כאשר השתתף בהצגה החינוכית "לא לסמים", שהועלתה בפני בני נוער ברחבי הארץ. את הכשרתו בתחום המשחק רכש במסגרת לימודים אצל השחקן יגאל עדיקא.

## קריירה
ב-2005 הופיע בתוכנית הסטאנדאפ "עובר כל גבול".

ב-2006 הפיק את סדרת הטלוויזיה "באותה קומה".

ב-2011 הופיע בתוכנית הסטאנדאפ "ביפ קומדי-בר". באותה השנה ביים והפיק את סרט הטלוויזיה "לאן שאת נוסעת", שזכה בפרס הדרמה הטובה ביותר בפסטיבל הסרטים הבינלאומי חיפה, וזכה גם בפרס הסרט העלילתי הקצר בפסטיבל הבינלאומי ה-9 לסרטי נשים ברחובות.

ב-2012 שיחק את סמי הפירט הטוב במחזמר "פיטר פן".

ב-2013 גילם את נפתלי בסדרה הקומית "ישראל" ששודרה בערוץ 10.

ב-2014 התארח בעונה הרביעית של הסדרה הקומית "רמזור" ששודרה בערוץ 2, גילם את גידי.

ב-2015 כיכב בתפקיד ראשי במחזמר "הקוסם!" גילם את טוטו, הכלב של דורותי (רוני דלומי).

ב-2016 שיחק בתפקיד ראשי בסדרה הקומית של ערוץ הילדים למנויי Yes, "סופשלי" גילם את דמותו של דודי שנקל, מוכר בחנות הפריטים "הכל בשנקל". מרבה לרמות את לקוחותיו בכך שמחירי הדברים בחנות שלו יקרים במיוחד וכאשר הלקוח משלם הוא דורש את הסכום פי 2 ובשנקלים. שם משפחתו נגזר מכינוי העגה למטבע של 2 שקלים חדשים. באותה השנה השתתף בקליפ של רון נשר ושקד קוממי "רומאוהב", מתוך אלבום הבכורה של נשר, "ראש העיינשטיין / אינלונימוס".

ב-2017 יצר וכיכב בתוכנית הרשת "בסלון אצל ששון" גילם את ששון. באותה השנה התארח בסדרה הקומית של ערוץ הילדים למנויי HOT "המלון של פיני", בתפקיד ליאור השף.

ב-2018 התארח בעונה השנייה של הסדרה הקומית "צומת מילר" ששודרה בקשת 12, גילם את בחשיאן, בחור אירני שרותם (עדי חבשוש) יוצאת איתו. עופר (גל זייד) לא מרוצה מההקשר בניהם מכיוון שהוא אירני והוא מנסה להפריד בניהם. באותה השנה התארח בסדרה הקומית של רשת 13 "חיים שלי" בתפקיד נהג מונית.

ב-2023 כתב והופיע בתוכנית הסטאנדאפ "ערב הסטנדאפ הגדול".

## קישורים חיצוניים
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:בדרנים ישראלים
קטגוריה:ישראלים שנולדו ב-1975
עונת 1968 בליגת העל הארגנטינאית

**עונת 1968 בליגת העל הארגנטינאית** הייתה העונה ה-77 של הליגה שמנוהלת על ידי התאחדות הכדורגל הארגנטינאית. זו הייתה העונה השנייה בה נערכו תחרויות של אליפות מטרופוליטנו (Campeonato Metropolitano) ואליפות לאומית (Campeonato Nacional)

בהתאם לתוצאות של העונה הקודמת אוניון ודפורטיבו אספניול ירדו לליגת משנה. לקראת תחילת העונה לוס אנדס וטיגרה עלו מליגת משנה. 

משחקי העונה החלו ב-1 במרץ והסתיימו ב-29 בדצמבר 1968. 

בתחרויות של אליפות מטרופוליטנו (Campeonato Metropolitano) זכתה סן לורנסו (התואר השמיני של הקבוצה) ואליפות לאומית (Campeonato Nacional) זכתה ולס סארספילד (התואר הראשון).
 
אלפרדו אוברטי (לוס אנדס) כבש 13 שערים וזכה בתואר מלך השערים של האליפות מטרופוליטנו. אומר ובה (ולס סארספילד) כבש 13 שערים וזכה בתואר מלך השערים של האליפות הלאומית 

## מתכונת התחרות
במהלך העונה נערכו 2 תחרויות נפרדות - אליפות מטרופוליטנו (Campeonato Metropolitano) ואליפות לאומית (Campeonato Nacional).

### מתכונת אליפות מטרופוליטנו
באליפות מטרופוליטנו השתתפו קבוצות של האליפות מהעונה קודמת ו-2 קבוצות לוס אנדס וטיגרה שעלו מליגת משנה. 22 קבוצות חלקו ל-2 בתים. קבוצות הבית נפגשו פעמיים ובנוסף לכך כל קבוצה נפגשה פעמיים עם קבוצה מבית אחר (בדרך כלל זה היה דרבי עירוני. סך הכול היו 22 סיבובים. על ניצחון במשחק הוענקו 2 נקודות ועל תיקו נקודה בודדת. העונה הסדירה הסתיימה ב-5 באוגוסט.

4 קבוצות שזכו במקומות 1–2 בכל בית נפגשו בשלב הגמר שנערך בשיטת גביע עם משחק בודד.

קבוצות שזכו במקומות 1–6 המשיכו את העונה באליפות לאומית.

קבוצות שסיימו במקומות 9–11 שיחקו משחקי מבחן עם 4 קבוצות חזקות של ליגת משנה. התחרות נערכה בשיטת משחק בית/משחק חוץ. בסיום 18 סיבובים נקבעו 6 קבוצות שימשיכו בעונת 1969 בליגה בכירה ו-4 קבוצות שיחקו בליגת משנה. תחרות זו החלה ב-2 באוגוסט והסתיימה ב-7 בדצמבר.

### מתכונת אליפות לאומית
באליפות זו השתתפו 12 קבוצות שהגיעו מאליפות מטרופוליטנו ו-4 קבוצות שזכו בתחרויות אזוריות. התחרות נערכה בשיטת משחק בודד וכללה 15 סיבובים. על ניצחון במשחק הוענקו 2 נקודות ועל תיקו נקודה בודדת.

קבוצות שסיימו את התחרות במקומות 1–2 העפילו לגביע ליברטדורס (בפועל לא השתתפו).

## אליפות מטרופוליטנו

### בית א'

### בית ב'

## שלבי הנוק-אאוט

### שלב פלייאוף
ביסום העונה הסדירה קבוצות שסיימו במקומות 9–11 בבתי אליפות מטרופוליטנו נפגשו עם 4 קבוצות החזקות של ליגת משנה לקביעת 6 קבוצות שישחקו באליפות מטרופוליטנו בעונת 1969. כל הקבוצות נפגשו פעמיים במהלך 18 סיבובים. בסיום התחרות אוניון ודפורטיבו מורון עלו ליגה לעומת פרו קאריל אואסטה וטיגרה שירדו לליגת משנה.

## אליפות לאומית

### טבלת האליפות

בסיום 15 סיבובים 3 קבוצות זכו באותו מספר נקודות. בהתאם לתקנון נערכו משחקים נוספים. כל קבוצה שיחקה ב-2 מפגשים. בסיום ולס סארספילד זכתה באליפות. היא זתכה ב-3 נקודות כמו "ריבר פלייט" אך ניצחה בעקבות מספר השערים הגבוה ביותר שנכבשו במהלך הטורניר הסדיר. זה היה התואר הראשון של הקבוצה.

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1968
קטגוריה:עונות בליגת העל הארגנטינאית
תחרות העל סופר יונייטד קרואטיה מהיר ובזק 2025

**תחרות העל סופר יונייטד קרואטיה מהיר ובזק 2025** הייתה תחרות שחמט שהתקיימה בין 2 ל-6 ביולי 2025 בזאגרב שבקרואטיה, והשתתפו בה עשרה שחמטאים בעלי מד כושר ממוצע 2757 ובהתאם הקטגוריה של התחרות הייתה 21.

אלוף העולם, גוקש דומרזו, ניצח בחלק המהיר של התחרות ואלוף העולם לשעבר מגנוס קרלסן ניצח בחלק הבזק. בשקלול הכולל נקבע שמגנוס הוא המנצח בתחרות, במקום השני וסלי סו ובמקום השלישי גוקש.

## משתתפים
בתחרות השתתפו עשרה שחמטאים, כולם רבי-אמנים, ומתוכם תשעה מהשורה הראשונה: מגנוס קרלסן, גוקש דומרזו, עלי רזא פירוזג'א, 
וסלי סו, פביאנו קרואנה, יאן-קשישטוף דודה, פראגנאננדה ראמשבאבו, נודירבק אבדוסאטורוב ואניש גירי. נוסף אליהם, נציג המדינה המארחת (קרואטיה), .

## מתכונת
לתחרות היו שני חלקים: משחקים מהירים ומשחקי בזק. התוצאות הסופיות נוצרו על ידי הכפלת הנקודות שנצברו במשחקים המהירים (להלן: TB1) והוספתן לסך הנקודות שנצברו במשחקי הבזק (TB2).

### קצב המשחקים

## קרן הפרסים
סך הפרסים בתחרות היה 175,000 דולר, לפי החלוקה הבאה בהתאם לדירוג הסופי (הסכומים באלפי דולרים): 

# 40
# 30
# 25
# 20
# 15
# 11
# 10
# 9
# 8
# 7

הערה: אם ניקוד המשוקלל של מספר שחמטאים היה זהה הם התחלקו באופן שווה בסך הפרסים של המקומות אוחם הם חולקים.

## תוצאות
גוקש ניצח בחלק המהיר של התחרות – הוא הפסיד לדודה בסיבוב הראשון ולאחר מכן ניצח חמש פעמים ברציפות, כשניצחון האחרון ברצף זה היה מול קרלסן. גוקש השיג שתי תוצאות תיקו בתחילת היום האחרון לפני שניצח את וסלי סו. 

במשחקי הבזק קרלסן ניצח וגוקש סיים אחרון. 

בשקלול התוצאות קרלסן סיים ראשון, וסלי סו סיים שני וגוקש סיים שלישי.

### טבלת התוצאות הסופיות

## משחקים

## משחקים מהירים
### סיבוב ראשון

### סיבוב שני

### סיבוב שלישי

### סיבוב רביעי

### סיבוב חמישי

### סיבוב שישי

### סיבוב שביעי

### סיבוב שמיני

### סיבוב תשיעי

## משחקי  בזק
### סיבוב ראשון

### סיבוב שני

### סיבוב שלישי

### סיבוב רביעי

### סיבוב חמישי

### סיבוב שישי

### סיבוב שביעי

### סיבוב שמיני

### סיבוב תשיעי

### סיבוב עשירי

### סיבוב אחד עשר

### סיבוב שנים עשר

### סיבוב שלושה עשר

### סיבוב ארבעה עשר

### סיבוב חמישה עשר

### סיבוב שישה עשר

### סיבוב שבעה עשר

### סיבוב שמונה עשר

## קישורים חיצוניים
* האתר הרשמי 

* 'B-Game' Enough As Magnus Carlsen Wins Croatia Rapid & Blitz, אתר  chess.com
* Grand Chess Tour: SuperUnited Croatia Rapid & Blitz 2025,אתר  chess.com
* Magnus Carlsen wins SuperUnited Rapid and Blitz 2025 with a round to spare, Gukesh third, chessbase
* Carlsen Storms Into Lead As Gukesh Suffers, אתר  chess.com
* Final Standings, grandchesstour
* Magnus Carlsen wins GCT SuperUnited Rapid & Blitz Croatia, אתר fide

קטגוריה:תחרויות שחמט ב-2025
קטגוריה:זאגרב: תחרויות ספורט
קטגוריה:2025 באירופה
אתלטיקו סן מרטין

**אתלטיקו סן מרטין** (בספרדית: **San Martín de Mendoza**, **Atlético Club San Martín**) הוא מועדון כדורגל ארגנטינאי. המועדון נוסד בשנת 1927 בעיר סן מרטין. בעבר הקבוצה שיחקה בליגה הבכירה וכיום משחקת בליגה נמוכה.

## היסטוריה
המועדון הוקם בשנת 1927. המועדון שיחק בליגה אזורית עד שבעונת 1967 בליגת העל הארגנטינאית נכלל בתחרות ארצית. הקבוצה שיחקה ברמה עליונה ארצית במשך מספר שנים עד לשנת 1980.

בהמשך הקבוצה שיחקה בליגת המשנה הארגנטינאית עד שהודחה ממנה בשנת 2006 על ידי קבוצה אחרת מאותו עיר. בעונת 2006/07 הוא הואשמה בהסדרת תוצאות המשחקים, הוענשה בהורדת 10 נקודות וירדה ליגה. כיום הקבוצה משחקת בליגה השלישית בחשיבותה בארגנטינה (חזרה לקראת עונת 2025/2026).

קבוצת המועדון זכתה באליפות אזורית של פרובינציית מנדוסה 10 פעמים 0בפעם האחרונה בשנת 2022).

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:מנדוסה (פרובינציה)
קטגוריה:קבוצות כדורגל שהוקמו ב-1927
לאהוב את החיים

"**לאהוב את החיים**" הוא שיר מאת דני גרנות שכתב יובב כץ, הלחין יאיר קלינגר ועיבד בני נגרי. השיר בוצע לראשונה בשנת 1968 בתוכנית "זמר בדרום" של להקת פיקוד הדרום, שגרנות היה בין חבריה. לאחר שחרורו הקליט את השיר, במילים מעט שונות, באלבום הבכורה שלו, "דני גרנות" משנת 1969.

## השיר במצעדים
השיר זכה להצלחה גדולה, וצעד במצעדים השבועיים של הגל הקל 13 שבועות לפחות, בין אוקטובר 1969 לבין ינואר 1970. בשיאו צעד בראש המצעד למשך שבועיים (8 עד 15 בדצמבר 1969). במצעד השנתי תש"ל (1970) של הגל הקל דורג השיר במקום התשיעי.

## קישורים חיצוניים
* "לאהוב את החיים", באתר הספרייה הלאומית
*"לאהוב את החיים", באתר פזמונט
*
*"לאהוב את החיים", בבלוג של אורי הייטנר
*
*

## הערות שוליים

קטגוריה:שירי להקת פיקוד הדרום
קטגוריה:שירי דני גרנות
קטגוריה:שירים בעברית
קטגוריה:שירים שנכתבו על ידי יובב כץ
קטגוריה:שירים שהולחנו על ידי יאיר קלינגר
קטגוריה:סינגלים בהוצאת הד ארצי
Cyberpunk 2

**Cyberpunk 2** (בעברית: **סייברפאנק 2**; נודע גם בשם הקוד **פרויקט אוריון**) הוא משחק וידאו עתידי שמפותח על ידי CD Projekt RED ומופץ על ידי CD Projekt, המבוסס על סדרת משחקי התפקידים השולחניים "*[[סייברפאנק (משחק תפקידים שולחני)|Cyberpunk]]*" והשני בסדרת המשחקים לאחר שקודמו, *[[Cyberpunk 2077]]*, יצא לאור ב-2020.

## רקע
סייברפאנק 2 הוא המשך למשחק סייברפאנק 2077 ומשמר את הקונספט של המשחק הקודם. היוצר של הסדרה,  חשף כי המשחק כולל בתוכו עיר שנייה (בנוסף לנייט סיטי) ש-. פיצ'רים כמו ,  ו- הוזכרו גם כן.

## פיתוח
המשחק נודע בשם הקוד "פרויקט אוריון" ("Project Orion") ומפותח על ידי הסטודואים של CD Projekt שנמצאים בבוסטון וונקובר, אשר בעצמם הוקמו על ידי אנשי מפתח עיקריים שעבדו על המשחק הקודם בסדרה. על פי המפיק הראשי של המשחק, דן הרנברג, עצם פיתוח המשחק בסטודואים שנמצאים בצפון אמריקה אמור לעזור למשחק להיות יותר "אותנטי" בהיבט האמריקאי. על פי הערכות פנימיות ב-CD Projekt, צפי סך המפתחים שיפתחו את המשחק נע בין 350 ל-500 אנשים. פיתוח המשחק מבוים על ידי גבריאל "גייב" אמטנגלאו, שגם ביים את חבילת ההרחבה *[[Cyberpunk 2077: Phantom Liberty]]*. אנה מגיל, שנודעה בעבודותיה על המשחקים *[[Control (משחק וידאו)|Control]]* , **  ו-*[[Guild Wars 2]]* , היא התסריטאית הראשית של המשחק. אלכסנדר פריד, שנודע בעבודותו על המשחק *[[Star Wars: The Old Republic]]*  הוא גם משמש בתור תסריטאי של המשחק. המשחק מפותח על בסיס המנוע Unreal Engine 5, ש-CD Projekt RED אימצו לאחר שהם עברו מהמנוע העצמאי שלהם, REDengine. אמטנגלאו חשף כי הם עובדים בצמוד עם חברת אפיק גיימס על מנת לשלב פיצ'רים מהמנוע שלהם ל-Unreal Engine 5 ובכך להקל על המעבר במקום לפתח את הפיצ'רים האלו מחדש.

במאי 2025, פיתוח המשחק נכנס לשלב הפרה-פרודקשן. חברת CD Projekt העריכה כי ייתכן והמשחק ייצא לאור לכל הפחות בשנות ה-30 של המאה ה-21 או בשנת 2031 וציינה כי . חברת CD Projekt מתכננת להפכיל את מספר המפתחים בצוות הפיתוח של המשחק מ-135 ל-450 עד שנת 2027, בשלושת  סטודיואים שלה (בבוסטון, בוורשה ובוונקובר).

## שיווק
סייברפאנק 2 הוכרז באוקטובר 2022.

## קישורים חיצוניים
* 
* 
* 

## הערות שוליים

קטגוריה:Cyberpunk
קטגוריה:מחלוקות הקשורות למשחקי וידאו
קטגוריה:מציאות רבודה בתרבות
קטגוריה:משחקי CD Projekt
קטגוריה:משחקי וידאו דיסטופיים
קטגוריה:משחקי וידאו שפותחו בפולין
טום ברק (איש עסקים)

**טום ברק** (בשמו המלא: **Thomas Joseph Barrack Jr.** נולד ב-28 באפריל 1947) הוא משקיע נדל"ן אמריקאי ממוצא לבנוני, מייסד ויו"ר בכיר של קולוני קפיטל , קרן השקעות נדל"ן (REIT) הנסחרת בבורסה. ברק היה במשך עשרות שנים חבר קרוב של נשיא ארצות הברית דונלד טראמפ ומגייס כספים עבורו, וייצג אותו בהופעות חדשות בטלוויזיה. הוא היה יועץ בכיר לקמפיין הנשיאותי של טראמפ ב-2016 וכיהן כיו"ר ועדת ההשבעה שלו.

בדצמבר 2024, ברק היה מועמד על ידי הנשיא הנבחר דונלד טראמפ, לשמש כשגריר ארצות הברית בטורקיה. הסנאט אישר את מינויו בהצבעה של 36–60 ב-29 באפריל 2025. ב-14 במאי 2025 הוא הגיש את כתב האמנתו לנשיא רג'פ טאיפ ארדואן, ב-23 במאי 2025 נבחר על ידי טראמפ לשמש בנוסף כשליח המיוחד של ארצות הברית לסוריה, לאחר שמורגן אורטגוס סיימה את תפקידה כסגנית השליח המיוחד של ארצות הברית למזרח התיכון.

## בממשל טראמפ השני

### שגריר ארצות הברית לטורקיה
בדצמבר 2024 מינה הנשיא דונלד טראמפ את ברק לשגריר ארצות הברית החדש בטורקיה. הסנאט אישר את המינוי ב־29 באפריל 2025. ברק הגיש את כתב האמנתו לנשיא טורקיה רג'פ טאיפ ארדואן ב־14 במאי 2025.

### השליח המיוחד של ארצות הברית לענייני סוריה ולבנון
[ממוזער|השליח המיוחד ברק בפגישה עם [נשיא סוריה אחמד א-שרע, מאי 2025]]
לאחר הצגת כתב האמנה, מינה אותו טראמפ גם לשליח המיוחד של ארצות הברית לענייני סוריה ב־23 במאי 2025.

ביולי 2025 תיווך בהפסקת האש בין ישראל לסוריה במהלך העימותים בדרום סוריה, וקרא לפלגים סונים, בדואים ודרוזים להתפרק מנשקם, תוך קידום זהות סורית מאוחדת בסיוע אזורי מטורקיה וירדן.

ב-26 באוגוסט 2025, במהלך ביקור בביירות הציב אולטימטום שממשלת לבנון תציג ב-31 באוגוסט תוכנית שתשכנע את חזבאללה להסכים להתפרק מנשקו. בסיומה של פגישה בביירות עם נשיא לבנון ג'וזף עאון אמר ברק כי התוכנית תועבר לבחינה של ישראל, שלאחר מכן תציג את עמדתה. ברק ציין כי "הנשק של חזבאללה מהווה מכשול לשגשוגה של לבנון". הוא הוסיף כי אחרי שחזבאללה יתפרק מנשקו, צה"ל ייסוג משטח לבנון אשר כבש במהלך התמרון הקרקעי בדרום לבנון.

## קישורים חיצוניים

## הערות שוליים

קטגוריה:שגרירי ארצות הברית
קטגוריה:בוגרי בית הספר למשפטים באוניברסיטת דרום קליפורניה
קטגוריה:בוגרי אוניברסיטת סן דייגו
קטגוריה:אמריקאים שנולדו ב-1947
סרור

**סרור** (בערבית: **سرور**; Srour; Srur) הוא שם משפחה.

קטגוריה:שמות משפחה
רכס השבעים

**רכס השבעים** או **רכס עלי מונטר** הוא רכס כורכר אסטרטגי ברצועת עזה, המתנשא לגובה ממוצע של כ-70 מטרים מעל פני הים — ומכאן שמו. הרכס נמתח מצפון-מזרח לדרום-מערב, במקביל לקו החוף של הרצועה, ומהווה חיץ טבעי בין צפון ומרכז רצועת עזה לבין יישובי עוטף עזה שבמזרח.

הרכס נחשב לאחת הנקודות השולטות ברצועה, הן מבחינה טופוגרפית והן מבחינה טקטית. השליטה עליו מעניקה יתרון משמעותי בתצפית ובאש לשני הכיוונים — אל עבר פנים הרצועה ממערב, ואל עבר יישובי העוטף ממזרח. על הרכס ממוקמת בגובה 90 מטרים מעל פני הים גבעת עלי מונטר, הצופה אל שכונת שג'עיה בעיר עזה, ממזרח.

כחלק מהכנה לטבח שבעה באוקטובר חפרו ארגוני הטרור חמאס והג'יהאד האסלאמי מנהרות טרור מתחת לרכס.

לאור חשיבותו, עם תחילת התמרון הקרקעי ברצועת עזה במלחמת חרבות ברזל כבשו כוחות צה"ל נקודות שולטות ברכס. בהמשך במבצע עוז וחרב ומבצע מרכבות גדעון, הקים צה"ל לאורך הרכס שבעה מוצבים. מוצבים אלה משמשים כקו הגנה קדמי נוסף על פני הקו הביטחוני הסמוך לגבול הרצועה, ומהם מופעלות מערכות תצפית.

## קישורים חיצוניים

* 

## הערות שוליים

קטגוריה:רצועת עזה: גאוגרפיה
Cyberpunk: Edgerunners 2

**Cyberpunk: Edgerunners 2** (; בתעתיק לעברית: **סַיְיבֵרפָּאנְקוּ: אֵגְ'יִרַאנַה 2**; מסוגנן כ-**Cyberpunk: EDGERUNNERS 2**) היא מיני-סדרת אנימה יפנית עתידית מסוגת הסייברפאנק, המופצת על ידי נטפליקס, אשר מהווה ספין אוף למשחק הווידאו *[[Cyberpunk 2077]]* מאת CD Projekt RED, אשר בעצמו מבוסס על סדרת משחקי התפקידים השולחניים *[[סייברפאנק (משחק תפקידים שולחני)|Cyberpunk]]* מאת . הסדרה מהווה המשך למיני-סדרה ** שעלתה לשידור ב-2022.

## הפקה
סדרת ההמשך אוזכרה לראשונה במהלך שידור חי של אירוע ה-"Geeked Week" של נטפליקס, אך אף על פי כן, אולפן ההנפשה Trigger לא אוזכר וכן לא אוזכר שמה של הסדרה. במהלך פאנל ב-Anime Expo שהתקיים ביוני 2025, חברת CD Projekt RED הכריזה על *Cyberpunk: Edgerunners 2* וכן הכריזה כי רוב צוות השחקנים יחזור גם לסדרה הזו.

כמו כן, הוכרז כי קאי איקראשי יהיה הבמאי, איצ'גו קאנו יהיה המעצב הראשי, מאסהיקו אוטסוקה, שהיה התסריטאי בעונה הקודמת, יכתוב גם את התסריט עבור העונה הזו וברטוש סטאבור יהיה המפיק וגם השואו ראנר.

## קישורים חיצוניים

* "Cyberpunk: Edgerunners 2", באתר MyAnimeList 
* "Cyberpunk: Edgerunners 2", באתר Anime News Network 
* 
* 
* 

## הערות שוליים

קטגוריה:CD Projekt
קטגוריה:Cyberpunk
קטגוריה:אנימות ומאנגות הרפתקאות
קטגוריה:אנימות ומאנגות מדע בדיוני
קטגוריה:אנימות ומאנגות פעולה
קטגוריה:דיסטופיות
קטגוריה:מציאות רבודה בתרבות
קטגוריה:נטפליקס: תוכניות וסדרות
קטגוריה:סדרות אנימה
קטגוריה:סרטי סייברפאנק
אינדפנדיינטה ריבדביה

**אינדפנדיינטה ריבדביה** (בספרדית: **Independiente Rivadavia**, **Club Sportivo Independiente Rivadavia**) הוא מועדון כדורגל ארגנטינאי. המועדון נוסד בשנת 1913 בעיר מנדוסה. בעבר הקבוצה שיחקה בליגה הבכירה ולאחרונה חזרה לשחק בה.

## היסטוריה
המועדון הוקם בשנת 1913 בשם Club Atlético Independiente. ב-1919 בוצע איחוד עם מועדון Club Sportivo Rivadavia והקבוצה החדשה החלה לשחק תחת שם Club Sportivo Independiente Rivadavia. המועדון שיחק בליגה אזורית. הוא היה אלוף הליגה האזורית 25 פעמים. בעונת 1968 בליגת העל הארגנטינאית נכלל לראשונה בתחרות ארצית בכירה. הוא שיחק ברמה עליונה ארצית במשך מספר שנים עד לשנת 1982 כאשר הגיע לשלב רבע הגמר.

בהמשך הקבוצה שיחקה בליגת משנה במשך 21 עונות ו-12 עונות בליגה השלישית. בעונת 2023/24 היא חזרה לשחק בליגה הבכירה ומשחקת בה גם בעונת 2025/2026.

אצטדיון הקבוצה החל לפעול בשנת 1925 וכיום מתאים ל-24 אלף צופים.

התמודדות נגד קבוצה עירונית חימנסיה מנדוסה ידעה כ-Clásico mendocino. הקבוצות נפגשו 268 פעמים, כאשר אינדפנדיינטה ניצח 88 פעמים והפסידה 87 פעמים.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:מנדוסה (פרובינציה)
קטגוריה:קבוצות כדורגל שהוקמו ב-1913
דאגלס סימס

**דאגלס א. סימס השני** (באנגלית: **Douglas A. Sims II**) הוא קצין בדימוס בדרגת לוטננט גנרל בצבא ארצות הברית. בתפקידו האחרון כיהן כמנהל המטות המשולבים.

## ביוגרפיה
סימס סיים תואר ראשון במדע המדינה מהאקדמיה הצבאית של ארצות הברית ב-1991 והתגייס לצבא. בנוסף הוא בעל תואר שני בניהול מאוניברסיטת וובסטר.

שירת כמפקד מחלקה רובאית ומפקד מחלקת סיור ברגימנט החי"ר ה-505 של הדיוויזיה המוטסת ה-82 ובגדוד השני של רגימנט הריינג'רס ה-75. פיקד על פלוגת המטה והמפקדה בגדוד הראשון של רגימנט החי"ר המוטס ה-501 באלסקה. ועל פלוגה ברגימנט החי"ר השלישי. בשנים 2001–2002 שירת כעוזר למפקד המחוז הצבאי וושינגטון של צבא ארצות הברית.

לאחר לימודים במכללת הפיקוד והמטה הכללי של הצבא שימש סגן מפקד גדוד ברגימנט החי"ר ה-5, של חטיבת הסטרייקר הראשונה בדיוויזיה ה-25. הוא השתתף במלחמת עיראק כקצין מבצעים של החטיבה. בשנים 2005–2008 שירת בפיקוד המבצעים המיוחדים.

ביולי 2008 מונה לסגן מפקד רגימנט הפרשים שני ולחם עימו בעיראק. הוא פיקד על הגדוד השני ברגימנט עד 2011 והשתתף במלחמת אפגניסטן. בינואר 2013 מונה למפקד רגימנט הפרשים השני שלחם באפגניסטן, וב-2014 מונה לראש מטה הדיוויזיה הרביעית. ב-2016 מונה לסגן מפקד (תמיכה) של דיוויזיית הפרשים הראשונה. בהמשך שירת בפנטגון.

באוגוסט 2020 מונה למפקד הדיוויזיה הראשונה. ב-2022 קודם לדרגת לוטננט גנרל ומונה לקצין המבצעים של המטות המשולבים, בינואר 2024 מונה למנהל המטות המשולבים. קידומו לדרגת גנרל נעצר על ידי מזכיר ההגנה פיט הגסת' והוא פרש מהשירות בתום תפקידו באוגוסט 2025.

## קישורים חיצוניים

*ביוגרפיה, באתר המטות המשולבים

## הערות שוליים

קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי כוכב הארד
קטגוריה:מפקדי הדיוויזיה הראשונה (ארצות הברית)
קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת ובסטר
קטגוריה:אמריקאים שנולדו ב-1968
אריה רובנס

**אריה רובנס** (30 ביולי 1918 – 14 במאי 2009) היה טייס ומפקד בחיל האוויר הישראלי בתקופת מלחמת העצמאות, ממקימי טייסת הנגב וממקימי מערך המודיעין של חיל האוויר הישראלי.

## ביוגרפיה
רובנס נולד בברלין שבגרמניה. בצעירותו היה פעיל בתנועת הנוער "עזרא", ועלה לארץ ישראל בשנת 1935 במסגרת עליית הנוער. תחילה התגורר בקיבוץ גבעת ברנר ולאחר מכן עבר לתל אביב.

בשנת 1944 סיים את קורס הטיס השני של הפלמ"ח, שנערך ברמלה. בהמשך נשלח לאירופה כחלק מהמחלקה הגרמנית של הפלמ"ח.

## שירותו הצבאי
בפברואר 1948 הצטרף לשירות האוויר של ההגנה, שהפך לימים לחיל האוויר. היה ממקימי טייסת הנגב, שפעלה בגזרת הדרום במלחמה. שימש כמפקד הטייסת במהלך מבצע יואב ומבצע חורב, והוביל משימות תקיפה, סיור וסיוע אווירי.

לאחר המלחמה הקים את מערך מודיעין חיל האוויר הראשון ושימש ראש אגף מטרות. שירת בצה"ל עד שחרורו בשנת 1967 בדרגת רב-סרן.

## יצירתו
בשנת 2002 פרסם את הספר **"טייסת הנגב במלחמת השחרור: 15 מאי 1948 – 10 מארס 1949"**, המתעד את פעילות הטייסת בה שירת ופיקד. הספר מבוסס על יומניו האישיים, מסמכים וצילומים, ונחשב מקור חשוב להיסטוריה של שירות האוויר וראשית חיל האוויר הישראלי.

## חיים אישיים
לאחר שחרורו למד גאוגרפיה ומזרחנות באקדמיה, ושימש מורה וסגן מנהל מוסדות חינוך. בשנותיו האחרונות התגורר בקיבוץ גרופית, שם ניהל את הארכיון המקומי והדריך קבוצות מטיילים. אריה רובנס נפטר ב־14 במאי 2009 ונקבר בקיבוץ גרופית.

## קישורים חיצוניים
* עמוד לזכרו באתר הפלמ"ח
* הספר בספרייה הלאומית
* דף הספר באתר סימניה

קטגוריה:טייסים ישראלים
קטגוריה:לוחמי הפלמ"ח
קטגוריה:מפקדי טייסת הנגב (שירות האוויר)
קטגוריה:רבי-סרנים בצה"ל
קטגוריה:עולים בעליית הנוער
קטגוריה:אנשי חינוך ישראלים
קטגוריה:ישראלים ילידי גרמניה
קטגוריה:אישים הקבורים בקיבוצים
קטגוריה:חיילי צה"ל במלחמת העצמאות
קטגוריה:ישראלים שנולדו ב-1918
קטגוריה:ישראלים שנפטרו ב-2009
השקפת עולם עם פילומינה קונק

**השקפת עולם עם פילומינה קונק** (באנגלית: **Cunk on Earth**) היא סדרת טלוויזיה מוקומנטרית שהופקה על ידי  עבור רשת BBC ונטפליקס. את הסדרה מנחה הדמות פילומינה קונק (בגילומה של ), המראיינת בצורה קומית מדענים ואנשי רוח (אמיתיים) בעלי שם עולמי בנושאים שונים הנוגעים לעולמנו. דמותה של קונק הופיעה קודם לכן בתוכניות "" ו-"". הסדרה זכתה לביקורות מהללות, כשרבות מהן משבחות את ההומור היבש של מורגן. הסדרה עלתה לשידור בממלכה המאוחדת בערוץ BBC Two ב-20 בספטמבר 2020, ולאחר מכן הופצה בשירות הזרמת המדיה נטפליקס ב-31 בינואר 2023.

עבור תפקידה בסדרה, מורגן הייתה מועמדת לפרס באפט"א לטלוויזיה להופעה הקומית הנשית הטובה ביותר.

## עלילה
פילומינה קונק (מגולמת על ידי דיאן מורגן) מטיילת ברחבי העולם ומראיינת מומחים כדוגמת , ,  ו אודות ההיסטוריה האנושית. הסדרה עוסקת בנושאים כגון חקלאות, ציוויליזציות עתיקות, עלייתן של הנצרות והאסלאם, הרנסנאנס, המהפכה התעשייתית, מלחמת העולם הראשונה והשנייה, המלחמה הקרה והמרוץ לחלל. הסדרה מסתיימת עם רמיזה להשתלטות הבינה המלאכותית בעתיד.

## פרקים

## מומחים
במהלך הסדרה, קונק מראיינת בצורה אבסורדית מספר מומחים בהתאם לנושא המדובר בכל פרק. המומחים המופיעים בתוכנית הם:

## ביקורות
האתר Rotten Tomatoes העניק לסדרה ציון של 100% טריות על סמך 23 ביקורות.

האתר Metacritic העניק לסדרה ציון של 82/100 על סמך 8 ביקורות.

## הפקה
הסדרה צולמה בסוף שנת 2021.

## קישורים חיצוניים
* 

## הערות שוליים

קטגוריה:סדרות מוקומנטריה
קטגוריה:סדרות טלוויזיה בריטיות
קטגוריה:נטפליקס: תוכניות וסדרות
ריי רוזמן

**ריי רוזמן** (באנגלית: **Ray Roseman**; 19 במאי 1939 - 23 בנובמבר 2018) היה אתלט יהודי-בריטי, פעמיים אלוף המכביה (1965 ו-1969) בריצת 1500 מטר, אלוף המכביה (1969) בריצת 5000 מטר והאתלט הראשון ממחוז סאסקס, אנגליה ואתלט היהודי הראשון שרץ בריצת מייל בפחות מארבע דקות, דורג במקום 20 בעולם בריצה זו בשנת 1969.

## ביוגרפיה
רוזמן אחד מחמשת ילדיהם של עדנה (לבית גלאס) ונורמן רוזמן. הוא למד בתיכון בדרום לונדון והתאמן בקבוצת "South London Harriers" בלונדון. אחר כך הוא התגורר בהוב שליד ברייטון, במחוז סאסקס, אנגליה והתאמן בקבוצה בעיר מגוריו.

### 1965
בתחרות שנערכה בלונדון ב-3 ביולי 1965 הוא סיים תשיעי בריצת מייל בשיא אישי חדש של 4:00.2 דקות. במהלך הריצה הוא קבע בריצת 1500 מטר תוצאה של 3:42.5 דקות. חודש לאחר מכן, בתחרות שנערכה באוסלו, נורווגיה ב-10 באוגוסט 1965 הוא זכה במדליית ארד בריצת 1500 מטר בשיא אישי חדש של 3:42.7 דקות ודירוג במקום 36 בעולם בשנה זו.
#### אלוף המכביה
שבוע לאחר מכן, בתחרויות האתלטיקה של המכביה השביעית שנערכו בסוף אוגוסט 1965 הוא זכה במדליית זהב בריצת 1500 מטר בשיא מכבי חדש של 3:51.2 דקות, לפני דיק לוי מארצות הברית (3:54.3 דקות) ויאיר פנטילט מישראל (3:56.4 דקות).

### 1969
#### ריצת מייל בפחות מארבע דקות
בתחרות שנערכה בלונדון ב-23 ביולי 1969 הוא סיים רביעי בריצת מייל בשיא אישי חדש של 3:59.8 דקות ובכך היה לאתלט היהודי הראשון שירד מגבול 4 דקות בריצת מייל. בסיום השנה דורג במקום 20 בעולם ברצה זו. שבוע לאחר מכן, בתחרויות האתלטיקה של המכביה השמינית שנערכו באוגוסט 1969 הוא זכה בשתי מדליות זהב בריצת 1500 מטר בשיא מכבי חדש של 3:46.9 דקות, לפני יובל וישניצר מישראל (3:48.6 דקות) וסולומון מארצות הברית (3:50.8 דקות) ובריצת 5000 מטר בתוצאה של 14:31.0 דקות, לפני יובל וישניצר (15:04.0 דקות) וסולומון (15:16.2 דקות).

במהלך הקריירה שלו סבל מפציעות רבות ולאחר המכביה קרע את גיד אכילס. למרות שחזר לאימונים בשנת 1970, הוא נאלץ לפרוש מספורט תחרותי. מאוחר יותר עבר להתגורר בתאילנד בסוף המאה ה-20.

רוזמן זכה ב-12 אליפויות סאסקס מריצת 800 מטר ועד ריצת 5000 מטר.

## חיים אישיים
נישואיו למארי-לואיז לבית הנסון הסתיימו בגירושין. הוא הותיר אחריו שני ילדים, מרטין ורייצ'ל.

## קישורים חיצוניים

* Ray Roseman -first Sussex Four-minute miler, 28 November, 2018 
* By Rachael Simpson, Obituary: Ray Roseman, The Jewish Chronicle, January 31, 2019 
* By JESSE SILVER, Irena Kirzenstein Sets World Record In Dash, The Sentinel⁩, 16 September 1965⁩ 

## הערות שוליים

קטגוריה:אתלטים בריטים
קטגוריה:אתלטים יהודים
קטגוריה:אלופי המכביה: אתלטים
קטגוריה:בריטים שנולדו ב-1939
קטגוריה:בריטים שנפטרו ב-2018
רובנס (פירושונים)

**רובנס** הוא שם משפחה, פטרונים מהשם רובן (ראובן).

קטגוריה:שמות משפחה
דיינרד

**דיינרד** (בכתיב ארכאי: **דיינארד**; באנגלית: Dinard; Deinard) הוא שם משפחה.

קטגוריה:שמות משפחה
שממית חתולית

**שממית חתולית** (שם מדעי: **Aeluroscalabotes felinus**) היא מין של שממית המצוי באינדונזיה, במלזיה, בסינגפור, בקמבודיה ובתאילנד. זהו המין היחיד בסוג Aeluroscalabotes. היא נקראת כך בשל הרגלה להתכרבל כמו חתול.

## תיאור
לשממית יש מבנה גוף קל, בדרך כלל בצבע חום־אדום עם כתמים לבנים על גופה, ולבן אחיד מתחת לסנטרה, לפעמים גם על הבטן. לחלק מהדגימות יש כתמים חומים לאורך הגב. היא נחשבת גם לאחד השממיות הפרימיטיביות יותר, והיא דומה למדי במבנה גופה למאובנים המעטים של השממיות המוקדמות שהתגלו. השממיות יכולות לגדול עד ל-18 ס"מ, תוך שהזכרים קטנים מהנקבות.

## התנהגות
השממית היא שוכנת עצים ומעדיפה בית גידול קר, לח, והררי של יערות גשם. היא בעיקר פעילה בלילה ואוכלת חרקים, וצורכת מגוון רחב של חרקים ופרוקי רגליים אחרים.

## טקסונומיה
המין תואר מחדש על ידי מספר טקסונומים שונים, מה שהוביל לבלבול מוקדם מסוים בסיווגו, אך מאפייניו המורפולוגיים השונים באופן מובהק הבהירו את מעמדו.

ישנם 2 תת-מינים של שממית זו.
* Aeluroscalabotes felinus felinus
* Aeluroscalabotes felinus multituberculatus

## בשבי
השממית מוחזקת לעיתים כחיית מחמד, אף על פי שהדבר אינו שכיח משום שגידול השבי שלה הוא קשה. היא סובלת מכמות טפילים גבוהה, והיא רגישה ללחץ, ולכן טיפולה קשה.

## סטטוס שימור
ספירת האוכלוסייה של השממית אינה מדויקת כי היא אינה נחשבת נפוצה בכל אזור תפוצתה. אין לה מעמד שימור מסוים למעט תאילנד, שם האיסוף והייצוא שלה אסורים.

## קישורים חיצוניים

## הערות שוליים

קטגוריה:טקסונים שתוארו בידי אלברט גינטר
קטגוריה:בעלי חיים שתוארו ב-1864
קטגוריה:תאילנד: זוחלים
קטגוריה:מלזיה: זוחלים
קטגוריה:סינגפור: בעלי חיים
קטגוריה:קמבודיה: בעלי חיים
קטגוריה:אינדונזיה: זוחלים
קטגוריה:שממיתיים
דבקה החמור

**"דבקה החמור"** (ידוע גם בשם "**ידע שור קונהו וחמור אבוס בעליו"** על פי מילות הפתיחה) הוא שיר שכתב והלחין עמנואל זמיר, לכל המאוחר בשנת 1955.

השיר בוצע לראשונה על-ידי לילית נגר ולהקת עמנואל זמיר, אך את עיקר פרסומו הוא קיבל בביצוע הצמד רן ונמה. מבצעים נוספים שביצעו את השיר הם צמד העופרים, עפרה חזה, יזהר כהן, ורדינה כהן, שלישיית "ימים טובים", אורה זיטנר, צמד העמרנים, ולהקת השובלים.

## רקע
[ממוזער|170x170 פיקסלים|עטיפת האלבום "דבקה החמור" מאת הצמד [רן ונמה שיצאה לאור בארצות הברית בשנת 1959]]
השיר נכתב בעקבות ביקורו של זמיר בכפר ערבי, שם שמע את המשפט "שאלו חמור לאן אתה הולך, ובתשובה ענה החמור: "*לחטוב עצים ולהביא מים מן המעין"*. את המשפט הזה בערבית שילב זמיר בשירו. בזמנו, שילוב מילים ערביות בשיר ישראלי היה חידוש בשירי הזמר העברי.

הדבקה היא ריקוד פופולרי בארץ ישראל ובמזרח התיכון, ומשמעותה 'רקיעה ברגל', התנועה שמאפיינת את הריקוד שבאופן מסורתי, מבוצע בידי גברים העומדים בשורה. דבקות נוספות שכתב זמיר, הן "דבקה רפיח", "דבקה עבאיה" ו"דבקה דליה".

בשנות ה-30 וה-40, החלוצים בארץ שרו דבקות שלמדו מן הערבים, ואילו החל משנות ה-50, החלו להיכתב דבקות ישראליות ששילבו תכונות של הדבקה המסורתית ושל ריקוד ההורה. השיר קיבל מחווה בשיר של כוורת "הורה היאחזות"(יודע חקלאי פיקח...)

## קישורים חיצוניים

* "דבקה החמור", באתר הספרייה הלאומית

###### ביצועים
* 
* 
* 
* 
* 
* 
* 
* 
* 
* 

## הערות שוליים

קטגוריה:שירי שנות ה-1950
קטגוריה:שירי עפרה חזה
קטגוריה:שירי אסתר עופרים
קטגוריה:שירי יזהר כהן
קטגוריה:שירי אורה זיטנר
קטגוריה:שירים בעברית
קטגוריה:שירים שנכתבו על ידי עמנואל זמיר
קטגוריה:שירים על בעלי חיים
קטגוריה:ריקודי עם בישראל: שירים
בניין משרד ההנהלה החדש

**בניין משרד ההנהלה החדש** (באנגלית: **New Executive Office Building**, ובראשי תיבות: **NEOB**) הוא מבנה משרדים פדרלי של ממשלת ארצות הברית השוכן בוושינגטון הבירה, ומשמש את משרד הרשות המבצעת לנשיא ארצות הברית. הבניין ממוקם ברחוב 17 מספר 725 בצפון-מערב וושינגטון, מצפון לשדרת פנסילבניה. מדרום לו ניצב בניין משרד ההנהלה ע"ש אייזנהאואר (Eisenhower Executive Office Building – EEOB), הסמוך לבית הלבן.

## היסטוריה
המבנה תוכנן על ידי האדריכל ג'ון קארל וורניק (John Carl Warnecke) בסוף שנות ה־60 של המאה ה־20, כחלק ממאמץ תכנוני רחב שהקיף את מתחם כיכר לאפאייט (Lafayette Square) מול הבית הלבן. שני מבני המשרדים שתכנן וורניק – הבניין החדש (NEOB) ובניין נוסף ממערב – עוצבו במכוון כך שיתכתבו עם החומרים, קנה המידה וההקשר ההיסטורי של הכיכר והמבנים הסמוכים מהמאה ה־19. בכך ניסו לראשונה גופי התכנון הפדרליים להתרחק מהמגמה ששררה באותה עת בוושינגטון של הקמת מבנים מונומנטליים ומסורבלים, ולבחור בגישה רגישה יותר להקשר העירוני.

על פי חוקרת הממשל שלי לין טומקין (Shelley Lynne Tomkin) בספרה Inside OMB, מרבית עובדי השירות האזרחי של משרד הניהול ותקציב של נשיא ארצות הברית (OMB) פועלים מתוך בניין משרד ההנהלה החדש (NEOB), בעוד שמרבית בעלי התפקידים הפוליטיים של הלשכה עובדים מעבר לרחוב – בניין משרד ההנהלה ע"ש אייזנהאואר (EEOB).

## קישורים חיצוניים

## הערות שוליים

קטגוריה:וושינגטון די. סי.: בנייני משרדים
שביבית מלחות

**שְׁבִיבִית מְלֵחוֹת** (שם מדעי: *Lestes macrostigma*) היא מין של שפרירית ממשפחת השביביתיים, הנפוצה על פני רוב דרום אירופה, ומזרחה עד למונגוליה. בישראל היא נדירה ביותר עם שני תיעודים היסטוריים בלבד: ב-22/05/1921 בסביבות עתלית, וב-20/04/1974 בשפך נחל נעמן.

## תיאור
**מידות**: אורך כולל 39–48 מ"מ (מתוכם הבטן 31–38 מ"מ), מוטת הכנפיים 50–55 מ"מ ואורך הכנף האחורית 24–27 מ"מ.

זוהי שביבית גדולה יחסית המחזיקה את כנפיה פרושות במנוחה. אצל הבוגרים הצבע הירוק המטאלי המאפיין רבות מהשביביות חסר ברוב הגוף למעט במקטעים האמצעיים של הבטן, ובמקומו היא מכוסה באבקתיות () כחולה-סגלגלה המעניקה לה מראה כהה. הפטרוסטיגמטות גדולות וכהות, אורכן לפחות 3 תאים בכנף. פרטים צעירים בעלי פטרוסטיגמות בהירות והם עשויים להיות ירוקים, אך הם מפתחים את הצבע הכחול מהר למדי.

## אקולוגיה
עונת התעופה של הבוגרים מתחילה ממרץ (בדרום התפוצה) או ממאי (בצפון התפוצה) ונמשכת עד סוף אוגוסט.

### תפוצה
למין זה תפוצה רחבה המשתרעת מחופי אירופה המערביים מזרחה דרך המזרח התיכון ומרכז אסיה עד למונגוליה. התפוצה מקוטעת עם אוכלוסיות מקומיות חזקות הפזורות בתוך אזורים נרחבים בהם המין נדיר או נעדר לגמרי. הוא מצוי יותר בחלקים המזרחיים של אזור התפוצה שלו, אך השפע משתנה בהתאם לאקלים ולמזג האוויר. המין ידוע בהימצאותו הלא סדירה, כאשר בשנים מסוימות נצפים אלפי פרטים באתר מסוים שלאחריהן תקופות שהמין כמעט נעלם משם.

### בית גידול ורבייה
שביבית המלחות קשורה למדי לבתי גידול של מים מליחים, כמו שפכי נהרות בחוף ואגמים מלוחים בפנים הארץ המכילים צמחיית מים עשירה, כמו אגמון ימי (*Bolboschoenus maritimus*), סמר ימי (*Juncus maritimus*) ואגמון האגם.

לאחר ההזדווגות, הנקבה בדרך כלל מחפשת אתרי הטלת ביצים כאשר הזכר עדיין מחובר אליה בגלגל זיווג. לאחר מכן היא מטילה שורת ביצים בסיבי צמחים. לאיבר ההטלה יש זיזי חיתוך ואיברי חישה.
ממוזער|זוג בהזדווגות
ממוזער|זוגות מזדווגים בבית גידול אופייני

## קישורים חיצוניים

## הערות שוליים

קטגוריה:שפריריות
קטגוריה:בעלי חיים שתוארו ב-1863
שרה מתימן

**שרה מתימן** (בערבית: **سارة**) הייתה משוררת בשפה הערבית שחיה במאה ה-7 בצפון חצי האי ערב.

כל הידוע על שרה מתבסס על הקינה בה היא מבכה את בני השבט היהודי בנו קורייט'ה. על פי תוכן השיר ניתן לשער כי שרה הייתה יהודיה בת השבט בנו קורייט'ה. מלבדה, ישנן רק שתי משוררות יהודיות מימי הביניים שזהותן ידועה בוודאות (אשתו האנונימית של דונש בן לברט מהמאה ה-10, וקסמונה, כנראה מהמאה ה-12).
ממוזער|פרט מן התמונה "הנביא, עלי ובני לווייתם בטבח האסירים בני השבט היהודי בַּנו קורייט'ה", איור של ספר מאת מוחמד רפי בזיל. כתב היד נמצא בספרייה הבריטית
השיר המיוחס לה שרד באנתולוגיית השירה "ספר השירים" (בערבית: كتاب الأغاني) (אנ') שחוברה במאה העשירית על ידי המשורר הערבי אבו אל-פרג' אל-אספהאני (אנ'):

השיר מתייחס לקרב השוחה שהתנהל בחודש ינואר 627 (הוא ד'וּ אֶלְ-קַעְדָה, החודש האחד עשר בלוח השנה המוסלמי והראשון בארבעת החודשים הקדושים) בו הוטל מצור על בני השבט היהודי בנו קורייט'ה על ידי בני השבט המוסלמי בנו ח'זרג'. בני השבט היהודי נאלצו בסופו של דבר להיכנע. המוסלמים, תחת פיקודו של מוחמד, הרגו כמעט את כל הגברים, נשים וילדים רבים מבני השבט נשבו, אולצו להתאסלם ונמכרו לעבדות.

## הערות שוליים

קטגוריה:משוררים יהודים בימי הביניים
קטגוריה:משוררים ערבים
קטגוריה:משוררות ערביות
קטגוריה:נשים במאה ה-7
קטגוריה:יהודי חצי האי ערב במאה ה-7
אלביון פריס

**אלביון קית' פָריס** (באנגלית: **Albion Keith Parris**; ) היה פוליטיקאי ומשפטן אמריקאי. פריס כיהן כחבר הסנאט של ארצות הברית מטעם מדינת מיין וכמושל החמישי שלה, שופט בבית המשפט הפדרלי במחוזי במיין, וכחבר בית הנבחרים של ארצות הברית מטעם מחוז הקונגרס ה-20 של מסצ'וסטס.

## ביוגרפיה
פריס נולד ב-19 בינואר 1788 בעיר הברון שבמחוז מיין – אז חלק מקהיליית מסצ'וסטס. הוא השלים את לימודיו הגבוהים בדארטמות' קולג' בשנת 1806, וב-1809 השלים את לימודיו המשפטיים. בשנה העוקבת התקבל ללשכת עורכי הדין המדינתית והחל לעסוק בעריכת דין בעיירה פריז שבמחוז מיין. בשנים 1811–1813 שימש כתובע של מחוז אוקספורד.

בשנים 1813–1814 היה פריס חבר בית הנבחרים של מסצ'וסטס, ולאחר מכן ייצג את המחוזות אוקספורד וסאמרסט בסנאט של מסצ'וסטס בין השנים 1814–1815. בשנת 1814 נבחר אל בית הנבחרים של ארצות הברית כנציג מחוז הקונגרס ה-20 של מסצ'וסטס. פריס, חבר המפלגה הדמוקרטית-רפובליקנית, התפטר מתפקידו בפברואר 1818 בעקבות מינויו לשופט פדרלי.

ב-27 בינואר 1818 מונה פריס לשופט בבית המשפט הפדרלי של מחוז מיין בידי נשיא ארצות הברית ג'יימס מונרו, וביום למחרת אושר מינויו בידי הסנאט של ארצות הברית. הוא כיהן בתפקיד עד להתפטרותו ב-1 בינואר 1822. במקביל, שימש כשופט בית הדין לענייני ירושה של מחוז קמברלנד בשנים 1820–1821. במהלך כהונתו הוכרה מיין כמדינה מן המניין באיחוד.

בשנים 1822–1827 כיהן פריס כמושל החמישי של מדינת מיין. בסיום כהונתו כמושל, בנובמבר 1826, נבחר פריס אל הסנאט של ארצות הברית, אך הוא התפטר מתפקידו באוגוסט 1828, כשנה וחצי לאחר השבעתו לתפקיד, וזאת כדי לשמש כשופט בבית המשפט העליון של מיין. הוא ישב בכס השיפוט של בית משפט זה עד 1836.

בשנים 1836–1850 מילא את תפקיד המפקח על המטבע (Comptroller of the Currency) במחלקת האוצר של ארצות הברית. לאחר מכן חזר לעסוק בעריכת דין בעיר פורטלנד, וב-1852 כיהן כראש העירייה. בשנת 1854 התמודד על כהונה נוספת כמושל מיין מטעם המפלגה הדמוקרטית, אך הפסיד לאנסון מוריל, שהתמודד מטעם תנועת שאינם יודעים דבר.

פריס נפטר בפורטלנד ב-11 בפברואר 1857, ונטמן בבית העלמין אוורגרין שבעיר. רחוב פריס בעיר קרוי על שמו.

## קישורים חיצוניים

* אלביון פריס, באתר אגודת המושלים הלאומית 
* 

## הערות שוליים

קטגוריה:אמריקאים ילידי מיין
קטגוריה:בוגרי דארטמות' קולג'
קטגוריה:חברי בתי המחוקקים של מדינת מסצ'וסטס
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:שופטי בתי המשפט הפדרליים המחוזיים של ארצות הברית
קטגוריה:מושלי מיין
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הדמוקרטית
קטגוריה:שופטי בתי המשפט של מדינת מיין
קטגוריה:ראשי עיריות במיין
קטגוריה:אמריקאים שנולדו ב-1788
קטגוריה:אמריקאים שנפטרו ב-1857
The Navy Album

***The Navy Album*** הוא אלבום האולפן השלישי של הראפר האמריקאי רודי ריץ'. האלבום צפוי לצאת לאור דרך חברת התקליטים אטלנטיק רקורדס ובירד ויז'ן אנטרטיימנט ב-18 ביולי 2025. האלבום יכלול הופעת אורח של טרס מרטין. את ההפקה ניהלו מרטין עצמו, טורבו, עומר גרנד ואוורגרן, בין היתר. הוא נתמך על ידי שני סינגלים, "Survivor's Remorse" ו-"Lonely Road", כשהאחרון בהשתתפות מרטין.

## רקע וקידום
ב-1 בפברואר 2024, מפיק התקליטים האמריקאי טורבו התראיין לתוכנית *Bootleg Kev*, ובו פירט בקצרה כיצד הוא עובד עם רודי ריץ' על אלבומו הבא של האחרון. ריץ' חשף את שם האלבום במאי 2024. הוא הוציא את הסינגל המוביל, "Survivor's Remorse", ב-31 במאי. קליפ לסינגל, המכיל איקונוגרפיה דתית כבדה ומראה את ריץ' בונה בית לאם ילדו, יצא לאור באותו היום. ב-29 באוקטובר הוא הודיע כי האלבום ייצא ב-6 בדצמבר 2024. בתאריך היציאה המקורי של האלבום שהוכרז, ריקץ' שיתף כי האלבום נדחה ל-2025 והוציא את הסינגל השני, "Lonely Road", הכולל הופעה בסקסופון של המוזיקאי האמריקאי טרס מרטין. קליפ, ובו ריץ' נוהג בלוס אנג'לס במייבאך בליווי "מלאכים שומרים" ומרטין מנגן בסקסופון על גשר הרחוב השישי, יצא גם הוא ב-6 בדצמבר 2024.

## רשימת רצועות

**הערות**
* "Survivor's Remorse" כולל אינטרפולציה של "Me", שנכתב על ידי קלי קלרקסון, גייל וג'וש רונן, מבוצע על ידי קלרקסון.

## הערות שוליים

קטגוריה:אלבומים באנגלית
קטגוריה:אלבומי חברת אטלנטיק רקורדס
אהרון אבשלומוב

**אהרון אבשלומוב** (ברוסית: **Ааро́н Авшало́мов**; 11 בנובמבר 1894 – 26 באפריל 1965) היה מלחין יהודי ממוצא רוסי. יצירתו כללה מספר בלטים, שתי אופרות, קונצ'רטו לכינור, ארבע סימפוניות וקונצ'רטו לחליל.

## ביוגרפיה
אהרון נולד למשפחה מיהודי ההרים ב, רוסיה, ונשלח ללימודי רפואה בציריך. לאחר מהפכת אוקטובר 1917, נסע בגפו ללימודים בארצות הברית.

פחות משנה לאחר מכן, ב-1918 הוא עבר לסין, ונכנס לאקדמיה של שנגחאי, ויחד עם מוזיקאים יהודים אחרים, שנמלטו מהפוגרומים והמהפכה הרוסית, הכשיר מספר מוזיקאים סינים צעירים במוזיקה קלאסית, אשר בתורם הפכו למוזיקאים מובילים בסין.

בין השנים 1918 ו-1947, הוא עבד על יצירת סינתזה של אלמנטים מוזיקליים סיניים וטכניקות מערביות של הלחנה תזמורתית. בין היצירות הראשונות מסוג זה שיצר הייתה האופרה קואן יין ("Kuan Yin"), שעלתה לראשונה בבייג'ינג בשנת 1925.

באביב 1935, בהזמנתו של , ניצח לראשונה את השיר "מארש המתנדבים" זמן קצר לאחר הלחנתו, בכך היה למנצח הראשון שניצח על השיר שהפך לימים להמנון הלאומי של הרפובליקה העממית של סין.

אבשלומוב התפרנס כספרן, והיה הספרן הראשי של הספרייה הציבורית של מועצת העירייה של שנגחאי, מ-1928 ועד 1943. בין השנים 1943 ל-1946, ניצח על התזמורת הסימפונית של שנגחאי.

ב-1947 שב לארצות הברית.

## יצירות בולטות
* קואן יין (אופרה על שם גואנין, הבודהיסטווה של החמלה; הוצגה בבכורה בפקינג בשנת 1925)
* שעת הדמדומים של יאן קואי פיי (אופרה, 1933), כנראה על פי ספרו הנושא את אותו שם מאת א.א. גרנת'ם משנת 1923.
* החומה הגדולה (אופרה, 1933–1941), המבוססת על האגדה של ליידי מנג ג'יאנג.
* קונצ'רטו לפסנתר בסול על נושאים ומקצבים סיניים (1935)
* קונצ'רטו לחליל
* קונצ'רטו לכינור
* סימפוניה מס' 1
* סימפוניה מס' 2 (1949, בהזמנתו של סרג' קוסביצקי, בבכורה על ידי התזמורת הסינסינטייתית, בניצוחו של ת'ור ג'ונסון)
* סימפוניה מס' 3 (1953, "לזכרם של סרז' ונטלי קוסביצקי")
* חלומו של ווי לין (1949)
* נשמת הצ'ין
* החוטונגים של פקינג
* ארבע תמונות מקראיות (תפילת המלכה אסתר, רבקה ליד הבאר, רות ונעמי, תהלוכה)

## משפחתו
בנו, יעקב אבשלומוב, (נולד ב-1919) היה אף הוא מלחין ומנצח.
## קישורים חיצוניים

## הערות שוליים

קטגוריה:אמריקאים ממוצא רוסי-יהודי
קטגוריה:יהודים רוסים
קטגוריה:מלחינים אמריקאים במאה ה-20
קטגוריה:ילידי 1894
קטגוריה:נפטרים ב-1965
איגור סובלדיה

**איגור סובלדיה אלורסה** (בספרדית: **Igor Zubeldia Elorza**; נולד ב-30 במרץ 1997) הוא כדורגלן ספרדי המשחק בעמדות הבלם והקשר ההגנתי בריאל סוסיאדד מהלה ליגה.

## קריירה
סובלדיה נולד באסקיוטיה שבחבל הבסקים, והצטרף למחלקת הנוער של ריאל סוסיאדד בשנת 2008, בגיל 11. ביוני 2015, הוא שובץ לקבוצת המילואים ששיחקה בליגה הספרדית השלישית.

סובלדיה ערך את הופעת הבכורה שלו בקבוצת המילואים ב-29 באוגוסט 2015, כשעלה כמחליף במחצית השנייה בהפסד חוץ 1–0 מול אברו. ב-25 בפברואר 2016, הוא חידש את חוזהו בסוסיאדד עד 2021.

סובלדיה ערך את הופעת הבכורה שלו בלה ליגה ב-13 במאי 2016, כשנכנס כמחליף בדקות האחרונות בניצחון חוץ 1–0 על ולנסיה. לקראת עונת 2017/2018, הוא שובץ באופן קבוע בסגל הקבוצה הראשונה.

ב-20 בדצמבר 2017, לאחר 30 שניות בלבד על המגרש, סובלדיה כבש את שערו הראשון בלה ליגה, והעלה את קבוצתו ליתרון בדקה ה-76 בניצחון ביתי 3–1 על סביליה. ב-29 ביוני שלאחר מכן, הוא חידש את חוזהו עם הקבוצה עד 2024.

סובלדיה ערך את הופעתו ה-300 בכל המסגרות עבור סוסיאדד ב-10 במאי 2025, כשעלה כמחליף במחצית השנייה של הפסד 4–0 לאתלטיקו מדריד.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל סוסיאדד
המלך שותה (מוזיאון ישראל)

**המלך שותה!** (באנגלית: **The King Drinks! A Twelfth Night Feast**) הוא ציור שמן על בד מאת הצייר הפלמי יאקוב יורדאנס, שנוצר בשנת 1645. היצירה נחשבת לאחת מיצירות המופת באוסף הולך וגדל של ציורי המאה ה־17 ההולנדיים־פלמיים במוזיאון ישראל בירושלים. היא נתרמה למוזיאון על ידי שאול וגייפריד שטיינברג, לאחר שהייתה בבעלותם בניו יורק. קודם לכן הייתה היצירה באוספו של הרוזן לורן דה מאוס בבריסל (1924–1981), לפני כן ברשות הדוכס מדבונשייר (1753–1922), ולפניו באוספו של הלורד ברלינגטון (עד 1753).

## תיאור היצירה
הציור מציג את חגיגת הלילה השנים עשר, היא ערב חג ההתגלות הנוצרי, בסצנה ססגונית המתרחשת מתחת לסככת גפנים באוויר הפתוח. משפחה רחבה מתכנסת סביב שולחן עמוס כל טוב: ופלים מבריסל (Gufre), לחמניות, פירות, תבשילים ומשקאות, שחלקם הונחו בקדמת התמונה בתוך גיגית קירור מרשימה. בלב הסצנה נראה המבוגר שבחבורה, שהוכתר למלך הערב, מרים כוסית בשעה שבן משפחה לבוש כשוטה החצר צועק מאחוריו: "המלך שותה!" לצד הסצנה המרכזית מופיעים גם רגעים הומוריסטיים ונטולי רסן – גבר מקיא בצד שמאל התחתון, וילד בקצה השולחן מתרוקן משתן. בני המשפחה נראים מסמיקים, שמחים, ומתמסרים לחגיגה ללא כל עכבות – בעודם מתעלמים מהקור החורפי המשתקף בשמיים הקודרים. הציור משלב ז'אנר עליז עם ציור טבע דומם עשיר בפרטים, כשהמאכלים מצוירים בצורה כה חיה, עד שהצופה כמעט יכול להריח את צלופחי המטוגנים ואת ניחוח הוופלים המתוקים.

## הקשר היסטורי
הנושא של "המלך שותה!" מבוסס על מנהג חגיגי הקשור לערב חג ההתגלות, היום השנים־עשר לחג המולד. באותו ערב מקובל היה לבחור מבין המשתתפים "מלך" סמלי שיככב בחגיגה, כשהשאר הופכים ל"נתיניו". הציור מציג את אחד מרגעי השיא של החג – הרמת הכוס הראשונה על ידי "המלך", מלווה בקריאת "המלך שותה!" מצדו של שוטה החצר. הנושא, שהביע רוח שמחה, שתייה והתמסרות להנאות החיים, היה אהוב במיוחד על יורדאנס, והוא חזר עליו במספר גרסאות לאורך הקריירה שלו.

## פרשנות
הציור מדגים את רוח החיים העליזה של בני ברבנט, האזור ממנו בא יורדאנס, תוך הדגשת הערכים העממיים של שפע, משפחתיות והנאה בלתי מרוסנת. הדמויות אינן מנסות להיראות אציליות או מרוסנות – להפך, הן מוצגות בגאווה כמי שמסורות לחיים טובים ואמיתיים. השילוב בין סצנה יומיומית לבין מרכיבי טבע דומם עשירים מקנה ליצירה עומק חזותי וטונאלי, תוך הדגשת המרקמים, הריחות והטעמים שמחברים את הצופה ישירות אל הסצנה. יורדנס מציג את הרגע שבו ההנאה הגשמית מגיעה לשיאה - רגע של שחרור, צחוק והזדהות אנושית.

## תולדות הבעלות והתצוגה
היצירה הייתה חלק מאוספו של הלורד ברלינגטון עד שנת 1753, ולאחר מכן עברה לדוכס מדבונשייר, באוספו נשמרה עד 1922. בשנים 1924–1981 הייתה בבעלות הרוזן לורן דה מאוס בבריסל, ובשלב מאוחר יותר נרכשה על ידי שאול וגייפריד שטיינברג מניו יורק. בשנת 2011 נמסרה כתרומה למוזיאון ישראל, שם היא מוצגת באולם האמנות האירופית.
## הערות שוליים

קטגוריה:מוזיאון ישראל: ציורים
קטגוריה:ציורי שמן
קטגוריה:ציורים מהמאה ה-17
קטגוריה:ציורי ז'אנר
קטגוריה:ילדים בציור
קטגוריה:יאקוב יורדאנס: ציורים
רוב צ'פמן

**רוב צ'פמן** (באנגלית: **Rob Chapman**; נולד ב-1954) הוא מבקר מוזיקה, עיתונאי ומוזיקאי אנגלי הידוע בעיקר כסולן להקת הפוסט-פאנק ה, עד לעזיבתו את הלהקה ביוני 1979. כן היה חבר בלהקת הרוק האלטרנטיבי הבריטית .

כמו כן עבד כעיתונאי עבור המגזין "מוג'ו" משנת 1994, וכן עבור עיתונים אחרים. בנוסף כתב מספר ספרים, כולל ביוגרפיה של סיד בארט ורומן.

בשנת 2007 מונה צ'פמן למרצה בכיר לעיתונאות מוזיקה ב שבמערב יורקשייר.

## קישורים חיצוניים
* 

## הערות שוליים

קטגוריה:מבקרי מוזיקה
קטגוריה:עיתונאים אנגלים
קטגוריה:סופרים אנגלים
קטגוריה:אנגלים שנולדו ב-1954
חלאיב

**חלאיב** (בערבית: **حلايب**) היא עיר נמל ועיר לחוף ים סוף הממוקמת במשולש חלאיב, אזור שנוי במחלוקת בין מצרים לסודאן.

## גאוגרפיה
באזור חלאיב ישנם אזורים אפרוטרופיים עד הר עלבה, מה שהופך אותו לאזור ייחודי במערכות האקולוגיות בצפון אפריקה. באזור צומחים של עצי שיטה, מנגרובים ושיחים אחרים, בנוסף למינים אנדמיים של צמחים.

הפסגות הגבוהות ביותר באזור הן הר עלבה, בגובה 1,435 מטרים, הר שלאל, בגובה 1,409 מטרים, הר שנדיב, בגובה 1,911, והר שנדודאי, בגובה 1,526 מטרים.

## אקלים

## ראו גם

* משולש חלאיב

קטגוריה:מצרים: ערים
קטגוריה:סודאן: ערים
קטגוריה:הים האדום (מחוז)